Pengene skal bruges til at færdigudvikle og kommercialisere selskabets produkt, der på kun tre minutter måler patienters risiko for at få en blodprop. Det er et stærkt internationalt investeringssyndikat bestående af nordiske Sunstone Capital, danske Seed Capital og en af de største venture-kapitalister i Europa, franske Seventure Partners, som står bag kapitalen. - Interessen fra investorerne har været stor, og for os var det afgørende at få en investorkreds, der ud over finansiering også har et stærkt kendskab til markedet for hjertediagnostik samt kan agere som sparringspartner i den videre udvikling af forretningen, udtaler adm. direktør i Acarix, Peter Samuelsen. Acarix er baseret på en opfindelse fra Aalborg Universitet, hvor studerende og forskere i flere år har arbejdet med idéen.

Opsummering:
Det danske selskab Acarix, der udspringer af en opfindelse på Aalborg Universitet henter ny kapital på 33 millioner kroner fra et stærkt internationalt investeringssyndikat.